《晚游遣兴》
宋代·林希逸

积雨多妨喜晚晴，幽禽足足傍檐鸣。迎风远岸松声近，背日阴池树影明。

亲有馀年方赖禄，国无长算幸渝平。此生错料吾犹可，只恐风尘未肯清。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。